สวัสดีค่ะ อยากทราบว่ามีอาการเวลานั่งแล้วเจ็บตรงทวารหนักหรือเหนือขึ้นมานิดนึง เจ็บเหมือนช้ำๆค่ะ แล้วบางทีตอนถ่ายจะมีอาการปวดท้องน้อยเป็นอาการของอะไรหรอคะ?
สวัสดีค่ะหากมีอาการนั่งแล้วเจ็บบริเวณเหนือทวารหนัก ร่วมกับมีอาการปวดท้องน้อยแวลาถ่าย อาจจะเกิดได้จากสาเหตุต่อไปนี้ค่ะ1. ท้องผูก อาจทำให้อุจจาระแข็ง กดเบียดบริเวณทวารหนัก และทำให้มีอาการปวดท้องน้อยร่วมด้วยค่ะ อาจจะมีแผลที่เกิดจากอุจจาระบาด หรือถ่ายมีเลือดปน หรือถ่ายแล้วปวดบริเวณทวารหนักได้ค่ะ2. ลำไส้อักเสบ โดยเป็นบริเวณใกล้กับไส้ตรง ซึ่งทำให้มีอาการปวดท้องน้อยร่วมกับเจ็บเวลานั่งค่ะ หรือมีเนื้องอก หรือก้อนที่กดเบียดบริวเณลำไส้ เช่น มดลูกเป็นต้นค่ะ3. ริดสีดวงทวาร อาจทำให้มีอาการเจ็บเวลานั่งและปวดเวลาถ่ายอุจจาระได้ค่ะ อาจมีเลือดปนออกมาเมื่อถ่ายอุจจาระค่ะโดยทั่วไปแนะนำให้ไปพบแพทย์เพื่อตรวจประเมินหาสาเหตุของอาการเจ็บดังกล่าวค่ะ